**รายงานการประชุมสภาฯ สมัยวิสามัญ สมัยที่ ๑ ครั้งที่ ๑ ประจำปี พ.ศ. ๒๕๕๗**

**องค์การบริหารส่วนตำบลหินดาด อำเภอด่านขุนทด จังหวัดนครราชสีมา**

**ในวันจันทร์ที่ ๖ เดือน มกราคม พ.ศ. ๒๕๕๗**

**ณ ห้องประชุมองค์การบริหารส่วนตำบลหินดาดชั้น ๒**

**…………………………….**

***เริ่มประชุมเวลา ๐๙.๓๐ น.***

*๑. ผู้มาประชุม ๔๘ คน*

*๒. ผู้ขาดประชุม ๐ คน*

*เลขานุการสภาองค์การบริหารส่วนตำบลหินดาด ได้ตรวจสอบรายชื่อผู้มาประชุมแล้ว*

*เห็นว่าครบองค์ประชุมจึงเชิญประธานจุดเทียนธูปบูชาพระรัตนตรัย และกล่าวเปิดประชุมตามลำดับต่อไป*

***ระเบียบวาระที่ ๑******เรื่องประธานแจ้งให้ทราบ***

**ประธานฯ** ๑.๑ ประธานแจ้งประกาศอำเภอด่านขุนทดเรื่อง เรียกประชุมสภาฯ สมัยวิสามัญ สมัยที่ ๑

ครั้งที่ ๑ ประจำปี ๒๕๕๗ ตั้งแต่วันที่ ๖ มกราคม พ.ศ.๒๕๕๗ เป็นต้นไป มีกำหนด

ไม่เกิน ๑๕ วัน ณ ห้องประชุมสภาองค์การบริหารส่วนตำบลหินดาด

๑.๒ วันนี้หลังเลิกประชุมสภาฯแล้วมีการจับฉลากแลกของขวัญวันปีใหม่ และรับประทาน

อาหารร่วมกัน

๑.๓ แจ้งการขอส่วนลดภาษีบำรุงท้องที่ของผู้ใหญ่บ้าน โดยติดต่อได้ ที่ส่วนการคลัง อบต.

หินดาด

***ที่ประชุม รับทราบ***

**ระเบียบวาระที่ ๒ เรื่อง รับรองรายงานการประชุมครั้งที่ผ่านมา**

**ประธานฯ** ขอมติที่ประชุมรับรอง รายงานการประชุมสภาฯ สมัยสามัญ สมัยที่ ๔ ครั้งที่ ๑

ประจำปี พ.ศ. ๒๕๕๖ เมื่อวัน อังคาร ที่ ๓ ธันวาคม พ.ศ.๒๕๕๖

**มติที่ประชุม รับรอง ๔๗ เสียง**

**ไม่รับรอง ๐ เสียง**

**งดออกเสียง ๑ เสียง (ประธานสภาฯงดออกเสียง)**

**ระเบียบวาระที่ ๓ เรื่องเสนอเพื่อพิจารณา**

**ประธานฯ ๓.๑ การพิจารณาจ่ายขาดเงินสะสมประจำปีงบประมาณ พ.ศ. ๒๕๕๗**

ขอเชิญท่านนายกฯ ได้เสนอรายละเอียดโครงการจ่ายขาดเงินสะสมฯ ต่อสภาฯเพื่อให้สภาฯได้พิจารณาให้ความเห็นชอบต่อไป

***นายกฯ***  ตามที่องค์การบริหารส่วนตำบลหินดาด ได้จัดทำงบประมาณรายจ่ายประจำปี พ.ศ.๒๕๕๗

ไปแล้วนั้นเนื่องจากทางองค์การบริหารส่วนตำบลหินดาด มีงบประมาณไม่เพียงพอต่อการ

พัฒนาเพื่อแก้ไขและบรรเทาความเดือดร้อนให้แก่ประชาชน จึงมีความจำเป็นที่จะต้องขออนุมัติ

สภาฯ เพื่อจ่ายขาดเงินสะสม ดำเนินการก่อสร้างถนนสำหรับการสัญจร เพื่อเป็นการบรรเทา

ความเดือดร้อนให้แก่ราษฎร และสอดคล้องกับแผนพัฒนาตำบลสามปี ขององค์การบริหารส่วน

ตำบลหินดาดอาศัยอำนาจตามระเบียบกระทรวงมหาดไทยว่าด้วยการรับเงิน การเบิกจ่ายเงิน

การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.๒๕๔๗ แก้ไขเพิ่มเติม

(ฉบับที่ ๒) พ.ศ. ๒๕๔๘หมวด ๘ ข้อ ๘๙องค์กรปกครองส่วนท้องถิ่นอาจใช้จ่ายเงินสะสมได้โดย

ได้รับอนุมัติจากสภาท้องถิ่นภายใต้เงื่อนไขดังต่อไปนี้

(๑) การทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น

ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กร ปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

(๒) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละ ประเภทตามระเบียบแล้ว

(๓) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้อง ดำเนินการก่อหนี้ผูกพันให้เสร็จสิ้นภายในกำหนดระยะเวลาไม่เกินหนึ่งปีถัดไปหากไม่ ดำเนินการภายในระยะเวลาตามที่กำหนดให้การใช้จ่ายเงินสะสมนั้นเป็นอันพับไป

ทั้งนี้ ให้องค์กรปกครองส่วนท้องถิ่นมียอดเงินสะสมคงเหลือเพียงพอที่จะจ่ายค่าใช้จ่าย ประจำและกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึง สถานะทางการคลัง และเสถียรภาพในระยะยาว

ปัจจุบันมีเงินสะสมคงเหลือทั้งสิ้น จำนวน **๒๒,๔๕๙,๖๙๒.๕๑** บาท

ขออนุมัติจ่ายขาดเงินสะสมเพื่อดำเนินการตามโครงการฯ จำนวน **๑,๙๙๒,๐๐๐.๐๐** บาท

เมื่ออนุมัติแล้วมีเงินสะสมคงเหลือทั้งสิ้น จำนวน **๒๐,๔๖๗,๖๙๒.๕๑** บาท

จากเหตุผลดังกล่าวข้างต้นจึงขออนุมัติจ่ายขาดเงินสะสม เพื่อจัดทำโครงการ โครงสร้างพื้นฐาน โดยมีรายละเอียดดังนี้

**ค่าที่ดินและสิ่งก่อสร้าง ตั้งไว้รวม ๑,๙๙๒,๐๐๐ บาท แยกเป็น**

**๑.๑ โครงการก่อสร้างถนนคอนกรีตเสริมเหล็ก โคกสามัคคี หมู่ ๑๒ ตั้งไว้ ๒๙๖,๐๐๐ บาท**

**รายละเอียด ดังนี้**

ก่อสร้างถนนคอนกรีตเสริมเหล็กขนาดกว้าง ๕ เมตรยาว ๑๐๐ เมตร หนา ๐.๑๕ เมตร

หรือมีพื้นที่คอนกรีตไม่น้อยกว่า ๕๐๐ ตร.ม.ลงลูกรังไหล่ทางตามสภาพ พร้อมติดตั้งป้าย

ประชาสัมพันธ์ ๑ป้าย ป้ายโครงการ ๑ ป้าย รายละเอียดตามแบบที่ อบต.กำหนด

**๑.๒ โครงการก่อสร้างถนนคอนกรีตเสริมเหล็ก บ้านพูนทอง หมู่ ๑๖ ตั้งไว้ ๔๘๐,๐๐๐ บาท**

**รายละเอียดดังนี้**

ช่วงที่ ๑ ก่อสร้างถนนคอนกรีตเสริมเหล็กขนาดกว้าง ๓.๒๐ เมตรยาว ๕๐ เมตร

หนา ๐.๑๕ เมตร หรือมีพื้นที่คอนกรีตไม่น้อยกว่า ๑๖๐ ตร.ม. ลงลูกรังไหล่ทางตามสภาพ

ช่วงที่ ๒ ก่อสร้างถนนคอนกรีตเสริมเหล็กขนาดกว้าง ๓.๕๐ เมตรยาว ๑๘๕ เมตร

หนา ๐.๑๕ เมตร หรือมีพื้นที่คอนกรีตไม่น้อยกว่า ๖๔๗.๕๐ ตร.ม. เพิ่มพื้นที่เทคอนกรีต

หนา ๐.๑๕ เมตร หรือมีพื้นที่ไม่น้อยกว่า ๑๐ ตร.ม. ลงลูกรังไหล่ทางตามสภาพ พร้อมติดตั้ง

ป้ายประชาสัมพันธ์ ๑ป้าย ป้ายโครงการ ๑ ป้าย รายละเอียดตามแบบที่ อบต.กำหนด

**๑.๓ โครงการก่อสร้างถนนคอนกรีตเสริมเหล็ก บ้านห้วยจระเข้รุ่งเรือง หมู่ ๑๘ ตั้งไว้**

**๓๐๑,๐๐๐ บาท รายละเอียดดังนี้**

ช่วงที่ ๑ ก่อสร้างถนนคอนกรีตเสริมเหล็กขนาดกว้าง ๓.๕๐ เมตรยาว ๒๙ เมตร หนา

๐.๑๕ เมตร หรือมีพื้นที่คอนกรีตไม่น้อยกว่า ๑๐๑.๕๐ ตร.ม. เพิ่มพื้นที่เทคอนกรีต

หนา ๐.๑๕ เมตร หรือมีพื้นที่ไม่น้อยกว่า ๒.๐๙ ตร.ม. ลงลูกรังไหล่ทางตามสภาพ ช่วงที่ ๒ ก่อสร้างถนนคอนกรีตเสริมเหล็กขนาดกว้าง ๔ เมตรยาว ๕๒ เมตร หนา ๐.๑๕

เมตร หรือมีพื้นที่คอนกรีตไม่น้อยกว่า ๒๐๘ ตร.ม.เพิ่มพื้นที่เทคอนกรีต หนา ๐.๑๕ เมตร

หรือมีพื้นที่ไม่น้อยกว่า ๘.๖๑ ตร.ม. ลงลูกรังไหล่ทางตามสภาพ

ช่วงที่ ๓ ก่อสร้างถนนคอนกรีตเสริมเหล็กขนาดกว้าง ๓.๕๐ เมตรยาว ๕๕ เมตร หนา

๐.๑๕ เมตร หรือมีพื้นที่คอนกรีตไม่น้อยกว่า ๑๙๒.๕๐ ตร.ม.ลงลูกรังไหล่ทางตามสภาพ

พร้อมติดตั้งป้ายประชาสัมพันธ์ ๑ป้าย ป้ายโครงการ ๑ ป้าย รายละเอียดตามแบบที่

อบต.กำหนด

**๑.๔ โครงการก่อสร้างถนนดิน (ท่าโสตาย) บ้านปราสาททอง หมู่ ๒๒ ตั้งไว้**

**๓๕๕,๐๐๐ บาท รายละเอียดดังนี้**

ช่วงที่ ๑ ลงดินเสริมขนาดกว้างเฉลี่ย ๕ เมตร ยาว ๒๐๐ เมตร หนาเฉลี่ย ๑.๘๐ เมตร

หรือมีปริมาตรดินเสริมไม่น้อยกว่า ๒,๔๔๘ ลบ.ม. (คิวหลวม) พร้อมเกรดบดทับแน่น

ช่วงที่ ๒ ลงดินเสริมขนาดกว้างเฉลี่ย ๖ เมตร ยาว ๔๕๐ เมตร หนาเฉลี่ย ๑.๒๐ เมตร

หรือมีปริมาตรดินเสริมไม่น้อยกว่า ๓,๘๘๘ ลบ.ม. (คิวหลวม) พร้อมเกรดบดทับแน่น

วางท่อระบายน้ำขนาด ๐.๘๐ x ๑.๐๐ เมตร จำนวน ๑๒ ท่อน ท่อระบายน้ำขนาด ๑.๐๐

x ๑.๐๐ เมตร จำนวน ๗ ท่อน พร้อมดาดคอนกรีตหน้า – หลังท่อระบายน้ำ พร้อมติดตั้ง

ป้ายประชาสัมพันธ์ ๑ป้าย ป้ายโครงการ ๑ ป้าย รายละเอียดตามแบบที่ อบต.กำหนด

**๑.๕ โครงการก่อสร้างถนนหินคลุก บ้านปราสาท หมู่ ๔ ตั้งไว้ ๒๓๘,๐๐๐ บาท**

**รายละเอียดดังนี้**

ก่อสร้างถนนหินคลุกขนาดกว้างเฉลี่ย ๓.๕๐ เมตร ยาว ๑,๐๕๐ เมตร หนาเฉลี่ย ๐.๑๐ เมตร หรือมีปริมาตรหินคลุกไม่น้อยกว่า ๓๖๗.๕๐ ลบ.ม. (คิวหลวม) พร้อมเกรดบดทับแน่น พร้อมติดตั้งป้ายประชาสัมพันธ์ ๑ป้าย ป้ายโครงการ ๑ ป้าย รายละเอียดตามแบบที่ อบต.กำหนด

**๑.๖ โครงการเดินระบบท่อจ่ายน้ำประปา ชุมชนบ้านปราสาท หมู่ ๔,๑๔,๒๒ ตั้งไว้**

**๓๒๒,๐๐๐ บาท รายละเอียดดังนี้**

วางท่อ PVC จ่ายน้ำประปาหมู่บ้าน ขนาด ๓ นิ้ว ยาวรวม ๑,๓๒๘ เมตร ติดตั้งประตูน้ำทองเหลือง จำนวน ๒ ตัว พร้อมติดตั้งป้ายประชาสัมพันธ์ ๑ป้าย ป้ายโครงการ ๑ ป้าย รายละเอียดตามแบบที่ อบต.กำหนด

**ประธานฯ** มีสมาชิกสภาฯท่านใดที่จะขออภิปรายหรือซักถามโครงการจ่ายขาดเงินสะสมดังกล่าวหรือไม่

**ที่ประชุม ไม่มี**

**ประธานฯ** ถ้าไม่มีกระผมขอมติที่ประชุมสภาฯ การพิจารณาจ่ายขาดเงินสะสมตามโครงการฯ ในครั้งนี้

**มติที่ประชุม มีมติเห็นชอบอนุมัติให้จ่ายขาดเงินสะสมตามโครงการฯ ตามที่เสนอมา ดังนี้**

**เห็นชอบ ๔๗ เสียง**

**ไม่เห็นชอบ ๐ เสียง**

**งดออกเสียง ๑ เสียง (ประธานสภาฯงดออกเสียง)**

**๓.๒ การพิจารณาโอนงบประมาณรายจ่ายประจำปี*งบประมาณ พ.ศ.* ๒๕๕๗**

**ประธานฯ** ขอเชิญท่านนายกฯ ได้เสนอรายละเอียดการขอโอนงบประมาณรายจ่ายฯ ต่อสภาฯเพื่อให้สภาฯ

ได้พิจารณาให้ความเห็นชอบต่อไป

**นายกฯ** ตามที่องค์การบริหารส่วนตำบลหินดาด ได้จัดทำข้อบัญญัติงบประมาณรายจ่าย

ประจำปี พ.ศ. ๒๕๕๗ และได้นำเสนอต่อสภาฯ เพื่อพิจารณาให้ความเห็นชอบและ

ผู้บริหารได้ลงนามประกาศใช้เป็นที่เรียบร้อยแล้วนั้น ทางผู้บริหารมีความจำเป็นที่จะขอ

อนุมัติโอนงบประมาณรายจ่ายเพื่อไปตั้งเป็นรายการใหม่ เพื่อตั้งรายจ่ายสำหรับติดตั้งวาง

ระบบเสียงภายในห้องประชุมสภาฯ เพื่อประโยชน์แก่ทางราชการ อาศัยอำนาจตามระเบียบ

กระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑

แก้ไขเพิ่มเติมถึง (ฉบับที่ ๓) พ.ศ. ๒๕๕๓ หมวด ๔ ข้อ ๒๗ การโอนงบประมาณรายจ่ายใน

หมวดค่า ครุภัณฑ์ ที่ดินและสิ่งก่อสร้าง ที่ทำให้ลักษณะปริมาณ คุณภาพเปลี่ยน หรือโอนไป

ตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น จึงขออนุมัติโอนงบประมาณ

รายจ่ายฯ โดยมีรายละเอียด ดังนี้

**โอนเพิ่ม (เพื่อตั้งเป็นรายการใหม่)**

**หน่วยงาน**  สำนักปลัด

**แผนงาน** บริหารงานทั่วไป (๐๐๑๑๐) **งาน** บริหารทั่วไป (๐๐๑๑๑)

**งบ** ลงทุน (๕๔๐๐๐๐) **หมวดรายจ่าย** ค่าครุภัณฑ์ (๕๔๑๐๐๐)

**ประเภท** ครุภัณฑ์ไฟฟ้าและวิทยุ (๔๑๐๖๐๐)

**รายการ** เพื่อจ่ายเป็นค่าติดตั้งพร้อมวางระบบเสียงภายในห้องประชุมสภาองค์การบริหาร

ส่วนตำบลหินดาด ประกอบด้วย ไมค์ประชุมสภาชิกสภาฯ มีไฟวงแหวนบอกสัญญาณ

และสามารถตัดเสียงได้ จำนวน ๑๓ ชุด ลำโพงขนาด ๖ นิ้ว แบบ ๒ ทาง จำนวน ๔ ชุด

พร้อมอุปกรณ์และค่าใช้จ่ายในกรติดตั้ง ตั้งไว้ - บาท ปัจจุบันมีเงินคงเหลือ - บาท

ขออนุมัติโอนเพิ่มเพื่อตั้งจ่ายเป็นรายการใหม่ในครั้งนี้เป็นเงิน ๘๙,๐๐๐ บาท

รวมเป็นเงิน ๘๙,๐๐๐ บาท

**รวมโอนเพิ่ม ๘๙,๐๐๐ บาท**

**หน่วยงาน**  สาธารณสุข

**แผนงาน** สาธารณสุข (๐๐๒๒๐) **งาน**บริหารทั่วไปเกี่ยวกับสาธารณสุข (๐๐๒๒๑)

**งบ** ดำเนินการ (๕๓๐๐๐๐) **หมวดรายจ่าย** ค่าใช้สอย (๕๓๒๐๐๐๐)

**ประเภท** รายจ่ายเพื่อให้ได้มาซึ่งบริการ (๓๒๐๑๐๐) ตั้งไว้ ๑,๐๐๐,๐๐๐ บาท ปัจจุบันมีเงิน

คงเหลือ ๙๓๒,๘๑๓ บาท ขออนุมัติโอนลดครั้งนี้เป็นเงิน ๘๙,๐๐๐ บาท คงเหลือ ๘๔๓,๘๑๓ บาท

**รวมโอนลด ๘๙,๐๐๐ บาท**

การโอนเงินงบประมาณในครั้งนี้ เป็นอำนาจอนุมัติของสภาท้องถิ่น ตามระเบียบ

กระทรวงมหาดไทยว่าด้วยวีการงบประมาณขององค์กรปกครองส่วนท้องถิ่น

พ.ศ. ๒๕๔๑ หมวด ๔ ข้อ ๒๗ **จำนวนเงิน ๘๙,๐๐๐ บาท**

**ประธานฯ** มีสมาชิกสภาฯท่านใดที่จะขออภิปรายหรือซักถามการขออนุมัติการโอนงบฯ ดังกล่าวหรือไม่

**ที่ประชุม ไม่มี**

**ประธานฯ** ถ้าไม่มีกระผมขอมติที่ประชุมสภาฯ การพิจารณาโอนงบประมาณรายจ่ายฯ ในครั้งนี้

**มติที่ประชุม มีมติเห็นชอบอนุมัติให้สามารถโอนงบประมาณรายจ่ายฯได้ตามที่เสนอมา ดังนี้**

**เห็นชอบ ๔๖ เสียง**

**ไม่เห็นชอบ ๐ เสียง**

**งดออกเสียง ๑ เสียง (ประธานสภาฯงดออกเสียง)**

**ระเบียบวาระที่ ๔ เรื่องอื่นๆ**

**๔.๑ การหาเงินเพื่อสมทบกองทุนและจัดสร้างตู้ยามของศูนย์อาสาสมัครป้องกันและบรรเทา**

**สาธารณภัยฝ่ายพลเรือน อบต. หินดาด (ศูนย์ อปพร. อบต. หินดาด)**

**จ่าเอก เกียรติศักดิ์ เนตรคุณ เจ้าพนักงานป้องกันและบรรเทาสาธารณภัย**

**สำนักงานปลัด องค์การบริหารส่วนตำบลหินดาด** ได้กล่าวถึงรายละเอียดโดยสังเขปถึงการหา

เงินสมทบกองทุนและจัดสร้างตู้ยามของศูนย์อาสาสมัครป้องกันและบรรเทาสาธารณภัย

ฝ่ายพลเรือน อบต. หินดาด (ศูนย์ อปพร. อบต. หินดาด) ว่า ด้วยทางศูนย์ อปพร. อบต.

หินดาด ได้เสนอให้มีโครงการทอดผ้าป่าเพื่อหาเงินสนับสนุนสมทบกองทุนศูนย์ อปพร.

อบต. หินดาด และจัดสร้างป้อมยามของ ศูนย์ อปพร. อบต. หินดาด บริเวณตรงข้ามที่ทำการ

อบต. หินดาด จุดตัดสี่แยกเลียบถนนทางหลวงหมายเลข ๒๒๕๖ เพื่ออำนวยความสะดวกในการ

ปฏิบัติหน้าที่ของ สมาชิก อปพร. อบต. หินดาด ในการปฏิบัติหน้าที่ตามภารกิจต่างๆ

เพื่อประโยชน์กับประชาชนในเขตพื้นที่ตำบลหินดาด ซึ่งในการดำเนินงานดังกล่าวจะมีการเชิญ

ทุกภาคส่วนเข้าร่วมดำเนินงาน โดยมีกำหนดการจัดงานฯ ในวันที่ ๒๒ มีนาคม ๒๕๕๗

**นายสิริเชษฐ์ รุ่งสิทธิ์รัฐกร เลขนุการ สภาฯ** ได้กล่าวเสริมว่า การจัดสร้างป้อมยามของ

ศูนย์ อปพร. อบต. หินดาด หากจะจัดสร้างบนที่สาธารณประโยชน์ จะต้องขออนุญาตใช้ที่

สาธารณประโยชน์ตามระเบียบกระทรวงมหาดไทยและกฎหมายที่เกี่ยวข้อง โดยจะต้องเสนอ

เรื่องให้อำเภอพิจารณาตามลำดับขั้นตอน

**นายแหล่ มำขุนทด สมาชิกฯ ได้กล่าวเสริมว่า** ในปัจจุบัน สมาชิก ศูนย์ อปพร. อบต.

หินดาด ได้มีจำนวนเพียง ๗๐ - ๘๐ คน ส่งผลทำให้ไม่เพียงพอต่อการปฏิบัติหน้าที่ตามภารกิจ

ต่างๆ ดังนั้น ทาง อบต. หินดาด ควรมีการรับสมัคร สมาชิก ศูนย์ อปพร. อบต. หินดาด

เพิ่มเติม

**นายสมมุ่ง เยอรสูงเนิน สมาชิกฯ** ได้กล่าวเสริมว่า การจัดโครงการจัดงานทอดผ้าป่า

เพื่อหาเงินสนับสนุนสมทบกองทุนศูนย์ อปพร. อบต. หินดาดฯ ควรดำเนินการในรูปแบบของ

การจัดโต๊ะจีน

**นายวินัย แดดจันทึก รองประธานสภาฯ** ได้กล่าวว่า ในการจัดโครงการทอดผ้าป่าหา

เงินสนับสนุนสมทบกองทุนและจัดสร้างตู้ยามของศูนย์อาสาสมัครป้องกันและบรรเทา

สาธารณภัยฝ่ายพลเรือน อบต. หินดาด นั้น ควรเชิญทุกๆ ภาคส่วน เข้าร่วมเพื่อให้โครงการ

บรรลุตามวัตถุประสงค์

**ประธานฯ** มีสมาชิกสภาฯท่านใดที่จะขออภิปรายหรือซักถามโครงการฯ ดังกล่าวอีกหรือไม่

**ที่ประชุม ไม่มี**

**ประธานฯ** ถ้าไม่มีกระผมขอมติที่ประชุมสภาฯ การพิจารณาโครงการทอดผ้าป่าเพื่อหาเงินสนับสนุน

สมทบกองทุนศูนย์ อปพร. อบต. หินดาด และจัดสร้างป้อมยามของ ศูนย์ อปพร. อบต.

หินดาด

**มติที่ประชุม มีมติเห็นชอบให้ดำเนินโครงการทอดผ้าป่าเพื่อหาเงินสนับสนุน**

**สมทบกองทุนศูนย์ อปพร. อบต. หินดาด และจัดสร้างป้อมยามของ ศูนย์ อปพร. อบต.**

**หินดาด**

**เห็นชอบ ๔๗ เสียง**

**ไม่เห็นชอบ ๐ เสียง**

**งดออกเสียง ๑ เสียง (ประธานสภาฯงดออกเสียง)**

**๔.๒ แจ้งการค้างค่าจัดเก็บขยะของหมู่บ้าน โดยสามารถติดต่อชำระได้ที่ ส่วนการคลัง อบต.**

**หินดาด**

***ที่ประชุม รับทราบ***

**๔.๓ จัดงานวันเด็กแห่งชาติ ของ อบต. หินดาด**

ด้วย อบต. หินดาด จะจัดงานวันเด็กแห่งชาติ ในวันที่ ๙ มกราคม ๒๕๕๗ ณ ที่ทำการ อบต.

หินดาด จึงแจ้งที่ประชุมรับทราบ เพื่อประชาสัมพันธ์ประชาชนผู้สนใจเข้าร่วมงาน

กิจกรรมดังกล่าว

***ที่ประชุม รับทราบ***

**ประธานสภาฯ กล่าวปิดการประชุมสภาฯ**

**ปิดประชุมเวลา ๑๑.๔๐ นาฬิกา**

**คณะกรรมการตรวจรายงานการประชุม**

ลงชื่อ สุรเชษฐ์ มอมขุนทด ลงชื่อ สิริเชษฐ์ รุ่งสิทธิ์รัฐกร ผู้จดรายงานการประชุม

(นายสุรเชษฐ์ มอมขุนทด) (นายสิริเชษฐ์ รุ่งสิทธิ์รัฐกร)

เลขานุการสภาองค์การบริหารส่วนตำบลหินดาด

ลงชื่อ สุรชาติ กึมขุนทด ลงชื่อ สุวิทย์ ดวนขุนทด ผู้ตรวจรายงานการประชุม

(นายสุรชาติ กึมขุนทด) (นายสุวิทย์ ดวนขุนทด)

ประธานสภาองค์การบริหารส่วนตำบลหินดาด

ลงชื่อ เจน เมยขุนทด

(นายเจน เมยขุนทด) ่างข้อบัญญัติเป็นที่เรียบร้อยแล้ว จึงนำเรียนใ